ดิฉันอายุ 33 ค่ะทานยาคุมกำเนิดแต่ประจำเดือนไม่มาตามปกติเนื่องจากมีน้ำหนักตัวมาก 107 กิโลกรัม ตอนนี้ทานยาแถวสุดท้ายแลัวค่ะอยากให้ประจำเดือนมาต้องทานยาอะไรคะรบกวนขอข้อมูลด้วยค่ะ ขอบค่ะ
สวัสดีค่ะ การที่ประจำเดือนไม่มา อาจเกิดจาก1. การตั้งครรภ์ เนื่องจากยาคุมกำเนิด ไม่สามารถป้องกันการตั้งครรภ์ได้ 100% ดังนั้น โอกาสที่จะตั้งครรภ์จึงยังมีได้2. ผลของยาคุมกำเนิด ที่หากทานต่อเนื่องนานๆ โดยเฉพาะยาคุมกำเนิดชนิดที่มีฮอร์โมนต่ำหากมีเพศสัมพันธ์ ก็ควรตรวจหาการตั้งครรภ์ดูเป็นอันดับแรก หากตรวจไม่พบ และต้องการให้มีประจำเดือนมา อาจเปลี่ยนยี่ห้อของยาคุมกำเนิด ให้เป็นชนิดที่มีฮอร์โมนสูงขึ้น (หากทานชนิดที่เป็นฮอร์โมนต่ำอยู่) แต่หากทานยายี่ห้อที่มีฮอร์โมนสูงอยู่แล้ว (คือมีปริมาณฮอร์โมนเอสโตรเจน (ethinylestradiol 0.03 มิลลิกรัมขึ้นไป) อาจพิจารณาหยุดทานยาคุมกำเนิด แต่ทั้งนี้ หากมีเพศสัมพันธ์ ก็ย่อมมีโอกาสตั้งครรภ์ได้สำหรับการมีน้ำหนักตัว 107 กิโลกรัม ถือว่ามีโรคอ้วน ดังนั้น แนะนำควรไปพบแพทย์เพื่อตรวจหาโรคต่างๆ ที่มักพบในโรคอ้วนได้ เช่น โรคเบาหวาน โรคความดันโลหิตสูง โรคไขมันในเลือดสูง โรคหลอดเลือดหัวใจ โรคหลอดเลือดสมอง นิ่วในถุงน้ำดี กรดไหลย้อน โรคนอนหลับแล้วหยุดหายใจ หอบหืด ปวดตามกระดูกข้อต่อ ปวดหลัง ข้อเสื่อม เป็นต้น ซึ่งหากตรวจพบเป็นโรคบางอย่าง เช่น ความดันโลหิตสูง (ที่ควบคุมไม่ได้) โรคหลอดเลือดหัวใจหรือสมอง ก็จะเป็นข้อห้ามในการทานยาคุมกำเนิดค่ะ